CELEX: 52005PC0524
Language: et
Date: 2005-10-20
Title: Ettepanek Nõukogu määrus millega kehtestatakse teatavad piirangud Usbekistani suhtes

Tähtis õiguslik teade

|

52005PC0524

Ettepanek Nõukogu määrus millega kehtestatakse teatavad piirangud Usbekistani suhtes  /* KOM/2005/0524 lõplik */  

	[pic] | EUROOPA ÜHENDUSTE KOMISJON |Brüssel 20.10.2005KOM(2005) 524 lõplik.EttepanekNÕUKOGU MÄÄRUSmillega kehtestatakse teatavad piirangud Usbekistani suhtes.(komisjoni esitatud)SELETUSKIRI1.  23. mail 2005. aastal mõistis nõukogu tõsiselt hukka teatavaks saanud „Usbekistani kaitsejõudude ülemäärase, ebaproportsionaalse ja valimatu jõukasutuse“ Ida-Usbekistanis Andidžanis nimetatud kuu algupoolel. Nõukogu kutsus Usbekistani võime üles asjakohaselt reageerima Ühinenud Rahvaste Organisatsiooni üleskutsele korraldada sõltumatu rahvusvaheline uurimine ja 13. juunil 2005 esitas nõukogu nimetatud võimuorganitele tungiva palve revideerida oma seisukohta 2005. aasta juuni lõpuks.2.  Arvestades asjaolu, et praeguseni ei ole saadud rahuldavat vastust, nähakse ühise seisukohaga 2005/…/ÜVJP muu hulgas ette kohene keeld selliste vahendite ekspordi suhtes, mida võidakse kasutada siserepressioonideks, samuti kõnealuste vahendite, sõjalise tegevuse, relvade ja sõjavarustusega seotud tehnilise ja rahandusliku abi osutamise keeld.3.  Kõnealused meetmed kuuluvad asutamislepingu reguleerimisalasse ning seetõttu teeb komisjon ettepaneku võtta vastu määrus, et katkestada majandussuhted Usbekistaniga või piirata neid ühises seisukohas ettenähtud ulatuses.EttepanekNÕUKOGU MÄÄRUSmillega kehtestatakse teatavad piirangud Usbekistani suhtesEUROOPA LIIDU NÕUKOGU,võttes arvesse Euroopa Ühenduse asutamislepingut, eriti selle artikleid 60 ja 301,võttes arvesse … oktoobri 2005. aasta ühisseisukohta 2005/…/ÜVJP Usbekistani vastu suunatud piirangute kohta,[1]võttes arvesse komisjoni ettepanekutning arvestades järgmist:4.  23. mail 2005. aastal mõistis nõukogu tõsiselt hukka teatavaks saanud „Usbekistani kaitsejõudude ülemäärase, ebaproportsionaalse ja valimatu jõukasutuse“ Ida-Usbekistanis Andidžanis nimetatud kuu algupoolel. Nõukogu väljendas sügavat kahetsust, et Usbekistani võimud ei ole suvatsenud asjakohaselt reageerida Ühinenud Rahvaste Organisatsiooni üleskutsele korraldada sõltumatu rahvusvaheline uurimine. 13. juunil 2005 esitas nõukogu nimetatud võimuorganitele tungiva palve revideerida oma seisukohta 2005. aasta juuni lõpuks.5.  Arvestades asjaolu, et praeguseni ei ole saadud rahuldavat vastust, nähakse ühise seisukohaga 2005/…/ÜVJP ette, et kehtestatakse teatavad piirangud esialgu üheks aastaks ning nimetatud piiranguid vaadatakse jooksvalt läbi.6.  Ühise seisukohaga 2005/…/ÜVJP ettenähtud piirangud hõlmavad muu hulgas selliste vahendite ekspordi keeldu, mida võidakse kasutada siserepressioonideks, ning sõjalise tegevuse, relvade ja nendega seotud varustusega ning selliste vahenditega, mida võidakse kasutada siserepressioonideks, seotud tehnilise abi, rahastamise ja rahandusliku abi keeldu.7.  Kõnealused meetmed kuuluvad asutamislepingu reguleerimisalasse ning seetõttu on nende rakendamiseks ühenduses vaja ühenduse õigusakti, eelkõige eesmärgiga tagada, et kõikide liikmesriikide ettevõtjad kohaldaksid nimetatud meetmeid ühetaoliselt. Käesoleva määruse kohaldamisel käsitatakse ühenduse territooriumina liikmesriikide territooriume, mille suhtes kohaldatakse asutamislepingut vastavalt selles kehtestatud tingimustele.8.  Edaspidi tuleks loetelule, mis sisaldab vahendeid, mida võidakse kasutada siserepressioonideks, lisada tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87[2] I lisas sätestatud kombineeritud nomenklatuuri viitenumbrid.9.  Liikmesriigid peaksid kindlaks määrama karistused, mida kohaldatakse käesoleva määruse sätete rikkumiste suhtes. Ettenähtud karistused peaksid olema tõhusad, proportsionaalsed ja hoiatavad.10.  Käesolevas määruses sätestatud meetmete tõhususe tagamiseks peaks käesolev määrus jõustuma järgmisel päeval pärast selle avaldamist,ON VASTU VÕTNUD KÄESOLEVA MÄÄRUSE:Artikkel 1Käesolevas määruses kasutatakse järgmisi mõisteid:1. vahendid, mida võidakse kasutada siserepressioonideks – I lisas loetletud vahendid;2. tehniline abi – igasugune tehniline abi, mis on seotud parandamise, arendamise, tootmise, komplekteerimise, katsetamise, hoolduse ja muude tehniliste teenustega ning mida võib osutada juhendamise, nõustamise, koolituse, oskusteabe ja tööoskuste edastamise või konsultatsiooniteenuste kaudu; tehnilise abi hulka kuulub ka suuline abi;3. ühenduse territoorium – liikmesriikide territooriumid, kus kohaldatakse asutamislepingut selles kindlaksmääratud tingimuste alusel.Artikkel 2On keelatud:a) otse või kaudselt müüa, tarnida või eksportida vahendeid, mida võidakse kasutada siserepressioonideks, mis tahes isikule, üksusele või organisatsioonile Usbekistanis või kasutamiseks Usbekistanis, olenemata sellest, kas need vahendid pärinevad ühendusest või mitte;b) osutada otse või kaudselt tehnilist abi, mis on seotud punktis a nimetatud vahenditega, mis tahes isikule, üksusele või organisatsioonile Usbekistanis või kasutamiseks Usbekistanis;c) otse või kaudselt rahastada või osutada rahanduslikku abi, mis on seotud punktis a nimetatud vahenditega, mis tahes isikule, üksusele või organisatsioonile Usbekistanis või kasutamiseks Usbekistanis.d) osaleda teadlikult ja tahtlikult tegevuses, mille otsene või kaudne eesmärk või tagajärg on kaasa aidata punktides a, b ja c nimetatud tehingutele.Artikkel 3On keelatud:a) osutada otse või kaudselt sõjalise tegevuse ja relvade ning igasuguse nendega seotud varustuse, sealhulgas tulirelvad ja laskemoon, sõjaväeveokid ja -varustus, poolsõjaline varustus ja eespool nimetatutele mõeldud varuosad, varustamise, tootmise, hoolduse ja kasutamisega seotud tehnilist abi ühelegi isikule, üksusele või organisatsioonile Usbekistanis või kasutamiseks Usbekistanis;b) otse või kaudselt rahastada või osutada rahanduslikku abi, mis on seotud sõjalise tegevusega, sealhulgas eelkõige toetused, laenud ja ekspordikrediidikindlustused relvade ja nendega seotud varustuse müümiseks, tarnimiseks, üleandmiseks või ekspordiks või nendega seotud tehnilise abi ja muude teenuste osutamiseks ühelegi isikule, üksusele või asutusele Usbekistanis või kasutamiseks Usbekistanis;c) osaleda teadlikult ja tahtlikult tegevuses, mille otsene või kaudne eesmärk või tagajärg on kaasa aidata punktides a ja b nimetatud tehingutele.Artikkel 41. Erandina artiklitest 2 ja 3 võivad II lisas loetletud liikmesriikide pädevad asutused lubada järgmist:a) müüa, tarnida või eksportida vahendeid, mida võidakse kasutada siserepressioonideks, tingimusel et needi) antakse rahvusvahelistes kriisiabivägedes (ISAF) ja rahutagamisoperatsioonis osalevate vägede käsutusse eesmärgiga toetada Afganistanis toimuvaid operatsioone, võiii) on mõeldud üksnes humanitaar- või kaitseotstarbeliseks kasutuseks;b) rahastada, osutada rahanduslikku või tehnilist abi, mis on seotud punktis a nimetatud vahenditega;c) rahastada, osutada rahanduslikku või tehnilist abi, mis on seotud:i) mittesurmava sõjavarustusega, mis on ette nähtud üksnes humanitaar- või kaitseotstarbeliseks kasutamiseks või ÜRO, Euroopa Liidu ja ühenduse institutsioonide väljaarendamise programmide jaoks või ELi ja ÜRO kriisiohjamisoperatsioonideks; võiii) sõjalise varustusega, mis on mõeldud kasutamiseks rahvusvahelistes kriisiabivägedes (ISAF) ja rahutagamisoperatsioonis osalevates vägedes eesmärgiga toetada Afganistanis toimuvaid operatsioone.2. Luba ei anta tegevuseks, mis on juba aset leidnud.Artikkel 5Artikleid 2 ja 3 ei kohaldata kaitseriietuse suhtes, sealhulgas kuulivestid ja sõdurikiivrid, mida ajutiselt eksporditakse Usbekistani üksnes ÜRO ja ELi töötajate, ühenduse või selle liikmesriikide, meedia esindajate, humanitaar- ja arenguabitöötajate ning nendega seotud töötajatele isiklikuks kasutamiseks.Artikkel 6Komisjon ja liikmesriigid teatavad üksteisele viivitamata käesoleva määruse alusel võetud meetmetest ning edastavad nende käsutuses oleva käesoleva määrusega seotud asjakohase teabe, eelkõige teabe rikkumise ja jõustamisega seotud probleemide ning siseriiklike kohtute tehtud otsuste kohta.Artikkel 7Komisjonil on õigus liikmesriikide antud teabe alusel II lisa muuta.Artikkel 8Liikmesriigid kehtestavad käesoleva määruse sätete rikkumise korral kohaldatavaid karistusi käsitlevad eeskirjad ja võtavad kõik vajalikud meetmed nende rakendamise tagamiseks. Ettenähtud karistused peavad olema tõhusad, proportsionaalsed ja hoiatavad.Liikmesriigid teatavad neist eeskirjadest komisjonile kohe pärast käesoleva määruse jõustumist ning annavad teada nende edaspidistest muudatustest.Artikkel 9Käesolevat määrust kohaldatakse:a) ühenduse territooriumil, kaasa arvatud õhuruumis;b) liikmesriigi jurisdiktsiooni alla kuuluvate õhusõidukite ja laevade pardal;c) kõikide liikmesriikide kodanike suhtes ühenduse territooriumil või väljaspool seda;d) kõikide juriidiliste isikute, üksuste ja organisatsioonide suhtes, mis on asutatud või moodustatud liikmesriigi seaduste alusel;e) kõikide juriidiliste isikute, üksuste ja organisatsioonide äritegevuse suhtes, mis tervikuna või osaliselt leiab aset ühenduse territooriumil.Artikkel 10Käesolev määrus jõustub järgmisel päeval pärast selle avaldamist Euroopa Liidu Teatajas.Käesolev määrus on tervikuna siduv ja vahetult kohaldatav kõikides liikmesriikides.Brüssel, […]Nõukogu nimeleesistujaI LISAArtikli 1 lõikes 1 ja artikli 2 lõikes 1 nimetatud varustus, mida võidakse kasutada siserepressioonideksMärkus:Loend ei sisalda vahendeid, mis on spetsiaalselt kavandatud või kohandatud sõjaliseks kasutuseks.1. Kuulikindlad kiivrid, politseikiivrid, politseikilbid, kuulikindlad kilbid ja spetsiaalselt neile ette nähtud osad.2. Erivahendid sõrmejälgede võtmiseks.3. Võimsusregulaatoriga helgiheitjad.4. Kuulikindlad ehitusmaterjalid.5. Jahinoad.6. Spetsiaalsed tootmisvahendid haavlipüsside valmistamiseks.7. Laskemoona käsilaadimisvarustus.8. Sideteadete pealtkuulamisseadmed.9. Optiline tahkisdetektor.10. Kujutisevõimendustorud.11. Relvade teleskoopsihikud.12. Sileraudsed relvad ja nende laskemoon, välja arvatud spetsiaalselt sõjaliseks otstarbeks kasutatavad, ning spetsiaalselt nende jaoks ettenähtud osad; välja arvatud:– raketipüstolid;– õhu- või padrunrelvad, mis on mõeldud kasutamiseks tööriistadena või valutute vahenditena loomade uimastamiseks.13. Simulaatorid tulirelvade käsitsemise harjutamiseks ja spetsiaalselt nende jaoks ette nähtud või kohandatud osad ja lisaseadmed.14. Pommid ja granaadid, välja arvatud spetsiaalselt sõjaliseks otstarbeks kasutatavad ning spetsiaalselt nende jaoks ettenähtud osad.15. Muud kuulikindlad vestid, kui need, mis on valmistatud spetsiaalselt sõjaliste standardite või spetsifikatsioonide kohaselt, ning spetsiaalselt nende jaoks ettenähtud osad.16. Maastikul sõitmiseks sobivad neljarattaveoga sõidukid, mis on valmistatud kuulikindlatena või niisuguseks kohandatud ja selliste sõidukite kuulikindlad kilbid.17. Vesikahurid ja spetsiaalselt nende jaoks ette nähtud või kohandatud osad.18. Vesikahuritega varustatud sõidukid.19. Sõidukid, mis on spetsiaalselt ette nähtud või kohandatud nii, et neid saab elektrifitseerida lähenejate tõrjumiseks ja spetsiaalselt nende jaoks ette nähtud või kohandatud osad.20. Akustilised seadmed, mida tootja või tarnija väidete kohaselt saab kasutada massirahutuste ohjeldamiseks ja spetsiaalselt nende jaoks ette nähtud osad.21. Jalarauad, rühmaahelad, vangiahelad ja elektrišokivööd, mis on spetsiaalselt ette nähtud inimeste liikumise takistamiseks; välja arvatud– käerauad, mille maksimaalne pikkus koos ketiga on lukustatuna 240mm.22. Kaasaskantavad vahendid, mis on ette nähtud või kohandatud massirahutuste ohjeldamiseks või enesekaitseks tegutsemisvõimetuks muutva aine abil (näiteks pisargaasi või pipragaasi pihustid) ning spetsiaalselt nende jaoks ettenähtud osad.23. Kaasaskantavad vahendid, mis on ette nähtud või kohandatud massirahutuste ohjeldamiseks või enesekaitseks elektrišoki abil (sealhulgas elektrišokinuiad, elektrišokikilbid, elektripüstolid ja elektrišoki noolepüstolid) ning spetsiaalselt nende jaoks ettenähtud osad.24. Elektroonilised seadmed, mille abil on võimalik avastada peidetud lõhkeaineid ning spetsiaalselt nende jaoks ettenähtud osad; välja arvatud– TV või röntgenläbivalgustuse seadmed.25. Elektroonilised segamisseadmed, mis on spetsiaalselt ette nähtud selleks, et takistada improviseeritud seadmetest kaugjuhtimispuldi abil lõhkamisi ning spetsiaalselt nende jaoks ettenähtud osad.26. Vahendid ja seadmed, mis on spetsiaalselt ette nähtud plahvatuste tekitamiseks elektrilisel või mitte-elektrilisel viisil, sealhulgas laskekomplektid, detonaatorid, süütajad, süütevõimendid ja süütenöörid ning spetsiaalselt nende jaoks ettenähtud osad; välja arvatud— vahendid, mis on ette nähtud teatavaks kaubanduslikuks otstarbeks, mis hõlmab muude vahendite või seadmete käivitamist või kasutamist plahvatuse teel, ilma et nende vahendite või seadmete eesmärgiks oleks plahvatuste korraldamine (näiteks auto turvapatjade täispuhujad, sprinkleri starterite liigpingepiirikud).27. Eridemineerimistöödeks ette nähtud vahendid ja seadmed; välja arvatud:– pommikatted;– mahutid, mis on ette nähtud niisuguste objektide hoidmiseks, mille kohta on teada või arvata, et need on improviseeritud lõhkeseadeldised.28. Öönägemis- ja infravalguskuvaseadmed ning kujutisevõimendustorud või nende tahkisandurid.29. Otselõikega lõhkelaengud.30. Järgmised lõhkeained ja nendega seotud materjalid:– amatool,– nitrotselluloos (mis sisaldab üle 12,5% nitrogeeni),– nitroglükool,– pentaerütrotritooltetranitraat (PETN),– pikrüülkloriid,– trinitrofenüülmetüülnitramiin (tetrüül) 2,4,6- trinitrotolüeen (TNT).31. Loetletud vahendite jaoks spetsiaalselt loodud tarkvara ja vajalik tehnoloogia.II LISAArtiklis 4 osutatud pädevate asutuste loend(täidavad liikmesriigid)BELGIATŠEHHI VABARIIKTAANISAKSAMAAEESTIKREEKAHISPAANIAPRANTSUSMAAIIRIMAAITAALIAKÜPROSLÄTILEEDULUKSEMBURGUNGARIMALTAMADALMAADAUSTRIAPOOLAPORTUGALSLOVEENIASLOVAKKIASOOMEROOTSIÜHENDKUNINGRIIKEUROOPA ÜHENDUSEuroopa Ühenduste KomisjonVälissuhete peadirektoraatÜhise Välis- ja Julgeolekupoliitika (ÜVJP) ning Euroopa julgeoleku- ja kaitsepoliitika direktoraat: Komisjoni koordineerimine ja osalusÜksus A.2: juriidilised ja institutsioonilised küsimused, ÜVJP ühismeetmed, sanktsioonid, Kimberley protsessCHAR 12/163B - 1049 Bruxelles/BrusselBelgiaTelefon (32-2) 2962556Faks (32-2) 296 75 63E-post: relex-sanctions@cec.eu.int.[1] ELT L […], […], lk […].[2] EÜT L 256, 7.9.1987, lk 1. Määrust on viimati muudetud määrusega (EÜ) nr 493/2005(ELT L 82, 31.3.2005, lk 1).